open-index/open-wikipedia-markdown huggingface dataset:
Brecha (cheolochía)

Una **brecha** ye una roca formada por fragmentos crebaus de minerals u rocas cementaus chuntos con una matriz de gran fin que puet estar diferent u similar en composición a los fragmentos.

Las brechas pueden tener oríchens muito diferents unas d'atras, como indican las denominacions d'os tipos: brecha sedimentaria, brecha tectonica, brecha piroclastica, brecha ignia, brecha d'impacto, brecha hidrotermal, etcetera.

## Etimolochía
La palabra *brecha* usual en cheolochía en los diferents idiomas con chicas variacions ye amprada de lo italiano *breccia*, luenga a on esta palabra significa tanto *[[grava]]* u *[[glera]]* como *[[conglomerau]]*. La palabra *breccia* ye d'orichen chermanico con la radiz indoeuropeu *bhreg-* que en latín ha orichinau *FRAGILIS* y *FRANGERE*, en gotico *brigan* ("crebar"), en anglés *to break* y en francico *breka* ("crebau"). Ye de lo francico *breka* d'a on provién lo termin militar francés *brèche*, l'occitán *breca*/*bretxa* y l'aragonés chistabín *[[breca]]*, que se relaciona con lo toponimo aragonés "Breca de Roldán".

## Referencias
Abríos

Os **abríos** (d'a voz celta <*brigos*, «fuerza fesica») son de forma chenerica o conchunto d'os animals domesticos de carga, especialment aquels eixemplars que son envolicaus chuntos en un mismo treballo.

S'aplica especialment a os equins, como someros, mulas y mastos, pero en bels puestos s'ha documentau aplicando-se tamién a os bueis.

## Se veiga tamién

*Aparello.

## Referencias
Ixamplamiento d'o fondón oceanico

L**'ixamplamiento d'o fondón oceanico** ye un proceso cheolochico interno que consiste en que la litosfera ocenica (que leva crosta oceanica en lo cabalto) se forma en las dorsals centro-oceanicas por solidificación de magmas y dende las dorsals se va movendo gradualment enta las marguins de l'oceano ixamplando-lo y deixando un espacio a on se forma mes crosta oceanica, que s'adhibe por acreción a l'anterior.

Cuan la litosfera oceanica ye prou luent d'a dorsal s'enfrede, augmenta de densidat y tiende a baixar en altaria pa rematar introducindo-se por subducción baixo atra placa litosferica y reciclar-se por fusión en lo manto; alavez l'oceano deixa d'ixamplar-se.

A teoría de l'ixamplamiento d'o fondón oceanico estió una teoría movilista formulada por Harry Hammond Hess d'a Universidat de Princeton en la decada de 1960., y fue demostrada con datos paleomagneticos. A teoría de l'ixamplamiento d'o fondón oceanico estió una teoría precursora d'a teoría d'a tectonica de placas, y fue incluita en este modelo cheodinamico.

Actualment ye una teoría acceptada amés d'un feito observable dreitament u indreita. Lo satelite Lageos ha mediu movimientos entre placas. Por atra part cuan se levó a cabo lo prochecto famous a lo sud de las Islas Azores observoron que en la Dorsal Centroatlantica produciba 0,8&nbsp;cm de litosfera oceanica en la placa nortamericana y 1,3&nbsp;cm en la placa africana.
 
## Referencias

## Bibliografía
*Francisco Anguita Virella, Fernando Moreno Serrano. *Geología. Procesos Internos*. Edelvives. Madrit 1978.
*Francisco Anguita Virella, Fernando Moreno Serrano. *Procesos Geológicos Internos*. Editorial Rueda. Madrit 1991.
*Seiya Uyeda. *La nueva concepción de la Tierra: Continentes y océanos en movimiento*. Blume ecología, 1980.
Olla de chigant

Una **olla de chigant** u **olla de diaple** ye una depresión cuasi circular con diametro y fondura de dica bels metros y que se fa por erosión en lo cauz. de lo curso alto d'un río, un torrent u un barranco.

La forma cuasi circular se debe a que la corrient d'augua traye ruellos de glera que una vegada adintro no en pueden salir y, cada vegada que la enerchía de la corrient d'augua ye prou gran pa tornar a mover-los, chiran adintro de la olla rozando con las parez, provocando una abrasión que ixampla la depresión de lo cauz en totas direccions.

En la Peninsula Iberica se troba muitos toponimos con la parola *[[olla]]* referius a "ollas de chigant", correspondients a diferents dominios lingüisticos.

En l'Alto Aragón bi ha eixemplos espectaculars d'ollas de chigant en lo Barranco d'o Fornocal (Colungo), en lo Barranco d'as Gloces (Fanlo) y en lo Río Caldarés (Panticosa). En lo Congustro de Croqueta bi ha ollas de chigant pocos metros por d'encima de l'actual livel de lo cauz y que pueden estar activas en las creixidas.

## Referencias

## Bibliografía
*Eumenio Ancochea Soto, Francisco Anguita Virella, Fernando Moreno Serrano. *Geología Procesos externos*. Editorial Edelvives. 1990.
Meandre de Raniellas

Lo **meandre de Raniellas** ye un meandre que bi ha en l'Ebro entrando en la ciudat Zaragoza y que da nombre a un puesto de lo termin municipal suyo en lo barrio ACTUR - Rei Fernando, de lo districto de la marguin ezquierda.

Este puesto de lo termin ye una plana de 150 hectarias que estió tradicionalment una huerta que ya existiba en la Edat Meya, cuan se deciba *Raniellas* en aragonés. Dica fer-se la Expo Zaragoza 2008 bi heba una intresant selva de ribera chusto en la marguin de lo río.
 
En l'anyo 2008 lo meandre de Raniellas encomenzó a ser conoixiu cuan lo trigó lo Concello de Zaragoza pa fer-ie lo recinto de la Expo Zaragoza 2008 dedicada a l'augua y lo desarrollo sustenible y fer-ie unas cuantas obras filluelas como lo Parque Metropolitano de l'Augua.

Amés, tien agora tres puents que unen las dos marguins de l'Ebro en la ciudat: palanca d'el Voluntariato, Pabillón Puent y puent d'el Tercer Milenio, la Torre de l'Augua (actualment un de los edificios mes alters de Zaragoza) y lo Palacio de Congresos.

Actualment se ye prebando de trobar uso pa los terrenos que ha deixau la Expo dimpués d'haber rematau; pretenden que se converta en un puesto de concentración d'oficinas.

## Referencias

## Vinclos externos
* GoogleMaps Meandro de Raniellas
Forqueta (agricultura)

:*Iste articlo tracta sobre as forquetas que se les mete a las plantas enfiladeras ta que i puyen. Ta o cubierto de mesa se veiga [[Forqueta]].*

En agricultura, una **forqueta** ye o palo que se les mete a cualques especies de plantas cautivadas no-lenyosas ta dar-les un soporte estructural por a on que creixer (platas enfiladeras) u ta a on que ligar-las ta mantener-les as partes aerias como mas luent d'o suelo y d'a humedat posible.

## Importancia

As forquetas se fan servir tanto con plantas que son de forma natural enfiladeras, como a chudiguera y a bisaltera, como con belatras que son de regular rastreras, por eixemplo a tomatera. En as primeras, a función evident ye de dar-les soporte estructural por a on que creixer y privar asinas que pillen y s'enreliguen con as atras plantas d'o huerto y as faigan servir a ellas como refirme, o que les perchudicaría en o creiximiento. En as segundas, a función ye privar que o fruito pille calamón en estar en contacto con o suelo y con a humedat, y que pueda estar rosigau por os animalichons terrestres, como chicoz radedors y gasteropodos (limacos y caragols).

## Instalación

As plantas que precisan forquetas suelen sembrar-se u plantar-se en un numero par de cavallons en o huerto, y a'l costau es uns d'os atros. Isto ye important pus, ta millorar a estabilidat estructural y con a finalidat de no haber de punchar as forquetas guaire fondas en a tierra (o que podría malmeter as venas d'a planta a la que acompanyan en o momento d'instalar-las), as forquetas se fienden en tierra una micarrona a'l biés, inclinadas en mirando ta o cavallón contiguo, y se ligan de dos en dos por o extremo d'alto.

Unatra forma posible de meter-las ye de tot verticals, pero unidas con traveseras, a modo de latas, que se liga con cordetas u cordeletc de tela (igual como se liga dimpués as matas contra la forqueta), de forma que constituigan un entarabidau u bastida de dos a dos.

## Referencias

## Se veiga tamién

*Forca.
*Percullo.
*Lata.
*Estaca.
*Trallo.
Primera Rechional d'Aragón

A **Primera Rechional d'Aragón**, ye a segunda d'as categorías de fútbol d'Aragón organizatas por a Federación Aragonesa de Fútbol (FAF), ye por debaixo d'a Rechional Preferent y por dencima d'a Segunda Rechional.

## Historia
Dica la temporada 1967/68 incluída i yera a división de mayor ran d'as categorías en Aragón de fútbol, chusto dezaga de a Tercera División d'Espanya, a la cual ascenderían os primers participants d'o unico grupo d'a Primera Rechional. En a siguiente temporada se creya la Rechional Preferent como una traza de división intermeya.

Ya como a segunda categoría rechional sería ancora chugando-se en un unico grupo dica a temporada 1977/78, en a que ya figuran dos grupos con deiciueito equipos cada un.

### Zaguers campions

## Sistema de competición
### Grupos I y III
Os grupos primero y tercero de la Primera Rechional se componen 18 equipos cada un, y en tienen un sistema de competición en o cual o campión y o subcampión de cada grupo puyan directament ta Rechional Preferent, y os tercers clasificados d'entrambos  chugan un *play-off* con o tercer clasificado d'o grupo II y o segundo equipo d'o grupo IV per puyar ta Rechional Preferent. En istos dos grupos os tres zaguers equipos baixan ta Segunda Rechional. En o grupo I principalment chugan os equipos d'a Redolada de Zaragoza, y en o III atros equipos d'a Provincia de Zaragoza que no quedaran enquadrados en o primer.

### Grupo II
En o grupo IV, que tien 17 equipos, chugan os equipos de la Provincia de Uesca. Os dos primers clasificados puyan directament ta Rechional Preferent, y lo tercer chuga lo *play-off* con os tercers de los grupos I y II y lo segundo de lo IV. En iste grupo os dos zaguers equipos baixan ta Segunda Rechional.

### Grupo IV
En o grupo IV, que tien 13 equipos, chugan os equipos de la Provincia de Teruel. O primer clasificado puya directament ta Rechional Preferent, o subcampión chuga lo *play-off* con os tercers clasificados d'os Grupos I, II y III per puyar ta Preferent. No en descienden dengún equipo ta inferiors categorías d'ista, estando la zaguera per os equipos turolenses.

## Equipos d'a temporada 2020/21

## Veyer tamién
*Organización d'o fútbol en Aragón
Prater

O **Wiener Prater** (en dialecto vienés *Wiena Pråda* ), conoixito simplament como **Prater**, ye un gran parque publico en Leopoldstadt, o segundo districto d'a ciudat de Viena (Austria). O nombre de Prater deriva d'a parola latina *pratum* que significa prau, posiblement a traviés d'a parola en castellano. O termín Prater se fa servir a sobén ta referir-se a o parque d'atraccions *[[Wurstelprater]]* (en dialecto vienés *Wuaschtlpråda* ) situato en a esquina d'o parque y que incluye a o *[[Wiener Riesenrad]]*.

## Historia
L'aria sobre a que se troba l'actual Prater apareixe por primera vegata en 1162, cuan Federico I cedió as tierras a una familia d'a nobleza dita Prato. A parola "Prater" se fació servir por primera vegata en 1403, orichinalment refiriendo-se a una chicota isla en o Danubio a o norte de Freudenau, pero o suyo significato s'estendilló poquet a poquet a las zonas adchacents tamién. As tierras cambioron de mans a-saber-lo dica que fuoron mercatas por o emperador Maximiliano II en 1560 ta emplegar os terrenos ta a caza. Ta tractar con o problema d'os cazataires furtivos, l'emperador Rodolfo II viedó a dentrata a o Prater. O 7 d'abril de 1766, l'emperador Chusé II declaró a o Prater libre ta o entretenimiento publico y permitió establecimientos de venda de café, que estioron os inicios d'o parque d'atraccions Wurstelprater. A o largo d'os anyos, a practica d'a caza estió habitual en o recinto, dica que se prohibió en 1920.

En 1873, se i fació a Exposición Universal de Viena, ta la que se deixó un gran espacio de tierra, centrata en a Rotunde, que se cremó en 1937. Ixe terreno ye ocupato en l'actualidat por as casas d'o *Messegelände* (centro d'exposicions).

En 2004, prencipioron as prencipals renovacions d'o Wurstelprater y se remató y metió en funcionamiento una nueva linia de metro l'11 de mayo de 2008, que incluye tres paradas a o largo d'o Prater. A estación de tren de *Praterstern* ha estado operativa mientres muito tiempo y ye a poquez metros d'una dentrada d'o parque.

A superficie total d'o parque tamién s'ha reducito por a construcción d'o Estadio Ernst Happel (o estadio nacional d'Austria, d'antis mas conoixito como *Estadio d'o Prater*), o *Südosttangente* (o trampo d'autovía con mas trafico d'Austria) y un autodromo.

## Atras atraccions
L'avenita prencipal, dita *Hauptallee*, ye l'arteria prencipal de comunicación, trobando-se rodiata de castanyeras d'Indias y zarrata a o trafico a motor. Ye prou popular entre os aficionatos a o esporte, ya que se i fa anyalment a maratón Viena. O Prater ye o puesto a on se troba o Liliputbahn, un ferrocarril de vía estreita. Atro puesto inusual que se troba en o parque d'o Prater ye a Republica de Kugelmugel, una micronación esferica. Tamién tien un planetario y o *Prater Museum*.

## Referencias

## Vinclos externos

* Web oficial d'o Prater
* Liliputbahn miniature railway
* Prater Museum
Mulato (animal)

Un **mulato** u **burrenyo** ye un equido hibrido y estéril naixiu de cubrir-se una burra con un caballo. Ye una entremezcladura en sentiu contrario que en as mulas y os mastos, a on que o masclo prochenitor ye un guarano y a fembra ye una yegua.

Os mulatos son muit minoritarios d'entre o bestiar mular, pus siempre que se quiere obtener mulas se mira de fer-lo entregando-le una yegua en celo a o guarano. Tradicionalment, a mayoría de mulatos naixen por copulas no deseyadas por os amos d'os animals.

A descendencia que libra la yegua tiene unas dimensions y fortaleza fisica mas pareixidas a las d'a especie caballar, por o que se considera millor ta las fayenas propias d'os abríos a las quals se les gosa adedicar. Os mulatos, a la inversa, heredan una mida pareixida a la d'os someros (como su mai), por o que no son aptos ta fer os mesmos esfuerzos que sus parients mulos, y ademés o saber popular les atribuye d'estar niervudos y temperamentals, mas asemellaus con a especie de su pai (o caballo).

## Se veiga tamién

* Mula.
** Masto.
* *[[Equus asinus]]*.
** Guarano.
** Pollino.
** Burricallo.
* *[[Equus caballus]]*.
** Yegua.
** Potro.
* Sobranyo.
* Trenteno (masto).

## Referencias

## Vinclos externos
Laredo

O toponimo **Laredo** puet referir-se a:

*o lugar de Laredo, en a parroquia de Chapela (Redondela, Galicia);
*o municipio de Laredo (Cantabria);
*a ciudat de Laredo (Texas);
*a ciudat de Nuevo Laredo (Mexico).
Sistema d'escritura

Un **sistema d'escritura** ye un tipo de sistema simbolico emplegato ta representar elementos u declaracions expresables en o lenguache por meyo d'a escritura. Os sistemas d'escritura se diferencian d'atros posibles sistemas de comunicación basatos en simbolos en que por un regular cal comprender a o menos parti d'a luenga parlata en cuestión ta poder leyer y entender o texto. Contrastan con atros posibles sistemas simbolicos como os sinyals de trafico, a pintura, os mapas y as matematicas, que no necesariament penden d'un conoiximiento previo d'una luenga parlata ta quitar-ne o significato asociato.

Toda comunidat humana tien una luenga parlata, ya sía oralment, ya sía por signos. Ye un rasgo considerato por beluns com una condición innata y definidora d'a condición humana. Manimenos, o desarrollo y adopción d'os sistemas d'escritura nomás ha pasato unas pocas vegatas. Cuan ya s'han establito, os sistemas d'escritura en cheneral se modifican muito mas lentament que a propia luenga, y a sobén conservan rasgos y exprisions que ya no son corrients en a luenga parlata d'a comunidat. O gran abance conferito por os sistemas d'escritura ye a suya capacidat ta mantener un rechistro persistent d'información expresable en bella luenga, que se puet recuperar independientment de l'acte inicial de formulación.

Toz os sistemas d'escritura requieren:
* un conchunto d'elementos base u simbolos definitos (ditos caracters u grafemas); 
* un conchunto de reglas y convencions entendito y compartito por una comunidat, que asigna arbitrariament significato, ordenación y interrelacions a os elementos base; 
* una luenga representata (por un regular una luenga parlata); a interpretación d'os elementos y reglas d'os sistema d'escritura permiten reproducir as construccions d'ista luenga; 
* bel medio fisico ta representar clarament os simbolos d'una traza permanent u semi-permanent sobre bel soporte, ta que puedan estar interpretatos (por un regular visualment, encara que tamién s'han inventato sistemas táctils).

## Bibliografía
* Daniels, Peter T., i William Bright, eds. (1996). *The world's writing systems*. ISBN 0-19-507-993-0.
* DeFrancis, John (1990).* The Chinese Language: Fact and Fantasy*. Honolulu: University of Hawaii Press. ISBN 0824810686
* Hannas, William, C. (1997).* Asia's Orthographic Dilemma*. University of Hawaii Press. ISBN 082481892X (paperback); ISBN 0824818423 (hardcover)
* Sampson, Geoffrey (1985). *Writing Systems*. Stanford, California: Stanford University Press. ISBN 0-8047-1756-7 (paper), ISBN 0-8047-1254-9 (cloth).
* Smalley, W.A. (ed.) (1964). *Orthography studies: articles on new writing systems*. United Bible Society, London.

## Vinclos externos
*  Escrituras de toz os tiempos.
*  Sistemas d'escritura.
* Sobre sistemas d'escritura africanos d'a John Henrik Clarke Africana Library en a Cornell University:
**  Cornell University.
* Sobre sistemas d'escritura
**  www.omniglot.com.
*  Alphabetic Writing Systems.
*  Michael Everson's Alphabets of Europe.
*  The Unicode Consortium.
*  A Typographic Outcry: una perspectiva curiosa.
Buda (Hongría)

**Buda** (en alemán *Ofen*, en turco *Budin*) ye a parti occidental de Budapest, a capital d'Hongría, y se troba situata en a marguin ueste d'o Danubio. A ciudat de Buda prene o suyo nombre d'o chefe hunno Bleda, qui tamién se diz *Buda* en hongaro.

Buda ocupa alto u baixo una tercera parti de tot o territorio d'a ciudat de Budapest y se troba entre tozals. Entre os molimentos que bi ha destacan o Castiello de Buda y a Citadella.

## Demografía

Mientras que a población de Pest yera mas que mas d'etnia hongara en o sieglo XV, Buda yera poblata mayoritariament por alemans. Os alemans en parti imposoron a suya cultura y luenga a los hongaros y serbios que i troboron. Con a plegata de población rural en a capital en o sieglo XIX, poco a poco os hongaros tamién se convirtioron en mayoría en Buda.

## Ciudaz chirmanatas
*  Capestrano, Italia

## Referencias

## Se veiga tamién
* Budapest
* Pest
* Óbuda

## Vinclos externos
*  Wikivoyage: Budapest
*  Drawings of Castle Buda over the centuries
Pest

**Pest** (pronunciato en hongaro ) ye a parti occidental d'a ciudat de Budapest, Hongría, ocupando cuasi dos tercios d'o territorio total d'a ciudat. Ye deseparata de Buda, l'atra parti de Budapest, por o Danubio. Entre os suyos molimentos mas conoixitos se troba o districto de Belváros, incluyindo o Parlamento d'Hongría, a Plaza d'os Héroes y l'Avenita Andrássy. En hongaro coloquial, se gosa fer referencia a la ciudat de Budapest como "Pest".

## Etimolochía
O nombre *Pest* viene d'a parola eslava que significa "furno" (en bulgaro пещ ['peʃt]; en serbio "пећ/peć"; amprato en rumano como *peșteră* con significato d'"espelunga"), probablement fendo referencia a una espelunga local a on bi heba fuego.

## Historia

Pest estió una ciudat independient, d'a que se tienen os primers datos en 1148. En l'antigüidat bi habió asentamientos celtas y romanos. Pest se convirtió en un important centro economico mientres os sieglos XI y XIII. Fue destruita en 1241 por a invasión mongola de Hongría, pero se tornó a reconstruir dimpués. En 1838 fue inundata por o Danubio. En 1849 se construyió o primer puent en suspensión, o Puent d'as Cadenas, ta trescruzar o Danubio y unir Pest con Buda. En zagueras, en 1873, as dos ciudaz s'unioron con Óbuda ta formar Budapest.

## Se veiga tamién
* Budapest
* Belváros
* Condau de Pest
* Újpest (Nueva Pest)

## Referencias

## Biografía
* Beksics, Gusztáv:* Magyarosodás és magyarositás. Különös tekintettel városainkra*. Budapest, 1883
* A Pallas nagy lexikona: Budapest
Arquiloco

**Arquiloco** (en griego *Ἀρχίλοχος, Archílochos*) (Paros 680 a.C. - 645 a.C.) estió un poeta griego.
Óbuda

**Óbuda** ye una d'as ciudatz historicas que se fusionoron ta formar l'actual Budapest, capital d'Hongría, en 1873. O nombre Óbuda significa "Antiga Buda" en hongaro. O centro d'Óbuda ye a *Fő tér* (*"Plaza prencipal"*)

A Isla d'Óbuda, amán d'ista parti d'a ciudat, ye en l'actualidat seu d'o Festival de Sziget, un gran escaicimiento musical y cultural.

## Historia
En Óbuda s'han trobato asentamientos que datan d'a Edat de Piedra. Aquí os romanos construyioron *[[Aquincum]]*, a capital d'a provincia de Panonia. Os machiars plegoron a la zona dimpués de l'anyo 900, beluns d'os prencipals líders, que dimpués se convertirían en reis, la trigoron ta asentar-se. Béla IV d'Hongría reconstruyió aquí a nueva capital dimpués de que l'antiga fuese destruida en 1241-1242 por a invasión mongola de Buda. L'1 de chinero de 1873 s'unió a Buda y a Pest ta formar Budapest.

## Galería d'imáchens

Imachen:Budapest Obuda Saint Peter and Paul church.jpg |Ilesia de Sant Pero y Sant Pablo en Óbuda.
Imachen:Budapest Obuda synagogue.jpg| Sinoga d'Óbuda.


## Vinclos externos

*  Pachina oficial de Óbuda 
*  Un paseyo por l'antigo Buda
Isla Margit

A **Isla Margit** (en hongaro *Margit-sziget*, en alemán *Margaretheninsel*, en serbio *Margitino ostrvo*) ye una isla de 2,5&nbsp;km de largaria, 500 metros d'amplaria y 0,965&nbsp;km² d'aria situata en meyo d'o río Danube en a ciudat de Budapest, Hongría. Preteneixe administrativament a o districto 13 d'a debandita ciudat. A isla ye prencipalment cubierta por parques, y ye un aria d'ocio popular. As ruinas medievals que se i troban mos remeran a importancia d'a isla como centro relichioso mientres a Edat Meya. A isla ocupa l'aria entre o *[[puent Margit]]* (sud) y o *[[puent Árpád]]* (norte).

L'apariencia actual se debe a la unión de tres islas diferents: Festő, Fürdő y Nyulak, en zaguerías d'o sieglo XIX, ta controlar o cabal d'o Danubio. Orichinalment, a isla se trobaba a 102,5 metros sobre o ran d'a mar, pero se elevó dica os 104,85 metros ta controlar as inundacions

## Referencias
Gulasch

O ***gulasch*** ye una sopa u estofato de carnes y verduras (mas que mas de cebolla) sazonato con paprika y atras especias. O nombre de *gulasch* proviene de l'hongaro *gulyás* que ye a parola ta decir vetiello, vaquero u pastor. O *gulasch* tamién ye un plato muit popular a la Republica Checa y Eslovaquia y ye tamién muit conoixito en tot o mundo.

## Caracteristicas
Se considera como un plato cazuela y simple. A carne ha de fer-se cocer mientres muito tiempo. A preparación varía y os ingredients basicos son a carne (de vaca, vetiello, tocín, caballo y uella), as verduras (zafanorias, tomates, colinabos, pimentos, etc.) cebolla y paprika. A suya color roya ye distinctiva.

Incorpora col agria que se fa deixando-la en maceración mientres un par de días.

## Referencias
Bandurria

A **bandurria** u **mandurria** ye un instrumento musical d'a familia d'a cuerda pulsata. Se emplega en tota Espanya ta tanyer musica folklorica; especialment en Aragón la fan servir as rondallas que tanyen cualsiquier traza de musica folklorica aragonesa y no nomás ta tanyer ixota aragonesa como a ormino se piensa. Aintro d'una rondalla, la bandurria ye qui fa as melodías prencipals d'a canción, mientres que a guitarra fa l'acompanyamiento y o laút (parexiu a la bandurria) s'emplega ta fer armonías intermedias.

A bandurria ye de forma redonda y con un mástel chico. Respective d'o suyo tamanyo, ye un instrumento chicotón, estando-ne fácil de levar y d'emparar. Tien doce cuerdas de metal que normalment s'afinan de dos en dos d'a traza siguient, prencipiando por as dos cuerdas mas agudas y rematando en as dos mas graves: La, Mi, Si, Fa#, Do# y Sol#. Bellas vegatas as dos zagueras cuerdas se baixan un semitono deixando-ne en a nota Sol natural, isto se fa ta que puedan fer-se servir ta la bandurria as piezas musicals d'a mandolina.

## Afinación
A bandurria s'afina normalment d'a traza siguient:
* La, La, Mi, Mi, Si, Si, Fa#, Fa#, Do#, Do#, Sol#, Sol#.

Isto puet veyer-se representato bellas vegadas en notación anglesa, d'a traza siguient:
* A, A, E, E, B, B, F#, F#, C#, C#, G#, G#

Bi-ha vegadas que bello musico baixa un semitono l'afinación d'as dos zagueras cuerdas ta ubrir o repertorio, deixando as cuerdas mas graves en a nota Sol natural y fendo servir asinas o repertorio d'a mandolina ta la bandurria. Isto deixaría a bandurria afinata asinas:
* La, La, Mi, Mi, Si, Si, Fa#, Fa#, Do#, Do#, Sol, Sol

u en notación anglesa:
* A, A, E, E, B, B, F#, F#, C#, C#, G, G

## Se veiga tamién
* Guitarra.
* Laút.
* Mandolina.
* Rondalla.

## Referencias

## Vinclos externos
Prefixo bis-

O **prefixo bis-** ye un prefixo romanz que da una valua peyorativa con matiz d'obliqüidat y que deriva d'o prefixo *BIS-* latín.

Eixemplos de prefixo bis-:
**Bies* (en "a'l bies", derivau postverbal d'un hipotetico *BISANXIARI*).
**[[Biscorniero]]*.
**[[Sierra de Biscuerno|Biscuerno]]* (toponimo entre Alcanyiz y Casp).
**Bisgai* (en "a bisgai") y en o participio "abisgayau".
**[[Bistorre]]*.

Bi ha palabras que encomienzan por una silaba *bis* derivada d'o prefixo latín *BIS-* pero sin matiz peyorativa (*bistrayer*), conservando o significau orichinal de dualidat en latín.

## Comparanza con atras luengas
O sufixo latín *bis-* tiene una evolución teorica ta *bes* d'acuerdo con o sistema vocalico d'o latín vulgar. Manimenos, a evolución no ha estau unicament fonetica y s'ha convertiu en dos sufixos, la uno conservando o significau de dualidat y l'atro prenendo un matiz peyorativo.

Como sufixo peyorativo ye poco documentau en aragonés, y no se'n fa referencia como sufixo que en estudios sobre o benasqués. Manimenos ye relativament bien documentau en catalán, occitán, francés y italiano. Os eixemplos en benasqués u en aragonés cheneral gosan tener equivalents en occitán u catalán.
 
O sufixo latín *bis-* indicador de dualitat en latín evolucionó en francés ta *bes-*, que prenió una valua peyorativa en bel caso (*besace*, *besaigüé*). A palabra *besson* ye relacionada etimolochicament con este sufixo francés por derivar d'o latín *BĬSSO*, *BĬSSŌNIS* y amés sigue a mesma evolución en fonetica vocalica.

En l'occitán gascón de Sent Gaudenç se documenta bella palabra con este sufixo peyorativo: *biscarlet*, *biscornar*, *biscornud* y *a bet-biscor* ("a'l biés").

En catalán se considera peyorativo en *bescantar*, *bescavar*, *bescomptar* y *besllum*.

En italiano trobamos o sufixo *bis-* peyorativo y indicador d'irregularidat en adchectivos como *bisunto* y *bislungo*.

## Referencias

## Bibliografía
* Jacqueline Picoche, Jean-Claude Rolland: *[[Dictionnaire étymologique du français]]*. Dictionnaires Le Robert, 2009. ISBN 2849024244, 9782849024249.
* Ángel Ballarín Cornel: *[[Diccionario del benasqués]]*, Zaragoza, 2ª ed (1978).
* José Antonio Saura Rami: *[[Elementos de fonética y morfosintaxis benasquesas]]*, Zaragoza, Gara d'Edizions-Institución Fernando el Católico (2003).
Falla transformant d'Azores-Chibraltar

La **falla transformant d'Azores-Chibraltar**, tamién dita **zona de falla Azores-Chibraltar**, ye una falla de gran escala que va dende la versant oriental de lo Rift de Terceira en las Islas Azores dica la Mar Mediterrania pasando por lo Estreito de Chibraltar. Fa part de lo contacto tectonico entre la placa euroasiatica y la placa africana. La suya prolongación a l'este de lo Estreito de Chibraltar en la Mar Mediterrania no se conoixe bien y se gosa etiquetar como un "contacto difuso". En bel puesto cerca de la Peninsula Italica muitos cheologos creyen que la falla conecta con una zona de subducción a on la placa africana subduce lentament baixo la placa euroasiatica.

Esta falla ye una falla transformant de movimiento lateral dreito, movendo-se arredol de 4&nbsp;mm por anyada, pero los segmentos orientals de la falla presentan evidencias de compresión tamién.

## Bibliografía
*Tsunamis, Appendix A, Tectonics of the Azores-Gibraltar fault zone - 7.8 MB PDF, pachinas 94-97 of 102
Lista de plantillas d'o Club Deportivo Teruel

Ista ye a **lista de plantillas d'o [[Club Deportivo Teruel]]** por anyadas. Ta veyer a plantilla actual se veiga l'articlo prencipal sobre o CD Teruel.

## Plantilla 2009/10

## Plantilla 2010/11

## Plantilla 2011/12

## Plantilla 2012/13
* *Actualizato a [[11 de setiembre]] de [[2012]].*

## Plantilla 2013/14

## Plantilla 2014/15
Ta la plantilla d'ista temporata se veiga Club Deportivo Teruel (Sección Plantilla actual).

## Referencias
Wiener Schnitzel

O ***Wiener Schnitzel*** (en bavaro *Wiena Schnitzl*, en aragonés *escalope vienés*) ye un plato tipico d'a gastronomía de Viena en Austria, formato por una fina chulla de carne empanata con pan rallato y frita.

## Oríchens
Iste plato ye orichinario de Milán, en o norte d'Italia a on se diz *cotoletta alla milanese* ("escalope a la milanesa" en italiano). Apareixe por primera vegata en Viena entre os sieglos XV y XVI. Seguntes un atra teoría, fue trayito por o mariscal Radetzky en 1857, qui pasó una gran parti d'a suya vida en Milan. O termín *Wiener Schnitzel* se remonta a o menos a l'anyo 1862.

## Variants
En Austria, ye una chulla de carne de vetiello, a sobén presentata con un trozo de limón, mermelada y ensalada con patatas y preixil u manteca. Se puet reemplazar o vetiello por tocín, y en iste caso se diz *Schnitzel Wiener Art* en Alemanya u *Wiener Schnitzel vom Schwein* (literalement «escalope vienés de tocín») en Austria, ta diferenciar-lo de l'orichinal.

## Bibliografía
* Ingrid Haslinger: *Entwicklungsstationen einiger typischer Gerichte der Wiener Küche*. In:  Julia Danielczyk, Isabella Wasner-Peter (Hrsg.): *„Heut‘ muß der Tisch sich völlig bieg’n“. Wiener Küche und ihre Kochbücher*. Mandelbaum-Verlag, Wien 2007, ISBN 978-3-85476-246-1, S. 11-48 (Katalog der gleichnamigen Ausstellung im Wiener Rathaus, 18. Oktober 2007 bis 9. Mai 2008). 
* Richard Zahnhausen: *Das Wiener Schnitzel. Struktur und Geschichte einer alltäglichen Speise*. In: *Wiener Geschichtsblätter*, Jg. 56 (2001), Heft 2, S. 132-146, ISSN 0043-5317.

## Referencias
Antoine de Saint-Exupéry

**Antoine Jean Baptiste Marie Roger de Saint-Exupéry **, naixito de León d'o Roine (Francia) o 29 de chunio de 1900 y muerto en Mar Mediterrania o 31 de chulio de 1944, estió un escritor y aviador francés, considerato uno d'os prencipals autors en luenga francesa y uno d'os prencipals escritors d'a Literatura francesa. A suya obra mayestra ye *[[Lo Principet]]*.

## Vinclos externos
Lista de plantillas d'o Deportivo Aragón

Ista ye a **lista de plantillas d'o [[Deportivo Aragón]]** por anyadas. Ta veyer a plantilla actual se veiga l'articlo prencipal sobre o Deportivo Aragón.

## Plantilla 2001/02

**Equipo tecnico**
***Entrenador:**  Manolo Villanova.

## Plantilla 2002/03

**Equipo tecnico**
***Entrenador:**  Manolo Villanova.

## Plantilla 2003/04

**Equipo tecnico**
***Entrenador:**  Jesús Solana.

## Plantilla 2004/05

**Equipo tecnico**
***Entrenador:**  Jesús Solana.

## Plantilla 2005/06

	

**Equipo tecnico**
***Entrenador:**  Jesús Solana (chornadas 1 dica 13),  Pascual Sanz (chornadas 14 dica 38).

## Plantilla 2006/07

**Equipo tecnico**
***Entrenador:**  Pascual Sanz.

## Plantilla 2007/08

**Equipo tecnico**
***Entrenador:**  Pascual Sanz.

## Plantilla 2008/09

**Equipo tecnico**
***Entrenador:**  Manolo Villanova.

## Plantilla 2009/10

**Equipo tecnico**
***Entrenador:**  José Aurelio Gay,  Ander Garitano.

## Plantilla 2010/11

**Equipo tecnico**
***Entrenador:**  Emilio Larraz.

## Plantilla 2011/12

**Equipo tecnico**
***Entrenador:**  Juan Eduardo Esnáider.

## Plantilla 2012/13

**Equipo tecnico**
***Entrenador:**  Álex Monserrate (chornadas 1 dica 27),  Jesús Solana (chornadas 28 dica 38).

## Plantilla 2013/14

**Equipo tecnico**
***Entrenador:**  Emilio Larraz.

## Plantilla 2014/15

***Entrenador:**  Emilio Larraz (chornadas 1 dica 6),  César Láinez (chornadas 7 dica 38).

## Plantilla 2015/16
:*Ta plantilla d'ista temporada se veiga [[:m:w:an:Deportivo Aragón#Plantilla actual|Deportivo Aragón]]*
Idioma zazaqui

O **zazaqui** (*Zazaki*) ye una luenga indoeuropea parlata Turquía y países vecins.

## Vinclos externos
*   Institute of Zaza Language
*  Zazaki Poeple
*  Only Zazaki news
*  Dersim Info
*    Ethnologue: Languages of the World and Zaza Poeple
Will Lee

**William** "**Will**" **Lee**, naixiu de Brooklyn, Nueva York, en l'anyo 1908 y muerto en Manhattan lo 7 d'aviento de 1982, estió un actor estausunidense conoixiu mas que mas por a suya interpretación d'o personache humano *Mr. Hooper* en Sesame Street dende l'anyo 1962 dica 1982 quan morió dimpués de gravar a metat d'a temporada 14. Lo suyo personache no tenió continación en a serie.

## Vinclos externos
*  Will Lee en IMDb.
Salaria fluviatilis

O **bárbol flaire** (, Asso, 1801) ye una especie de peix d'augua dolza de la clase Actinopterygii, orden Perciformes y familia Blenniidae, la sola especie d'augua dolza d'esta familia. Presenta una distribución circummediterrania y fue descrito cientificament por primera vegada por lo naturalista aragonés Ignacio Jordán Claudio de Asso y del Río.

## Zoonimia
No se conoix lo nombre que tenió en aragonés cuan se charraba en zonas de la depresión d'Ebro a on encara se troba u cuan se distribuiba como abundant por endreituras a on encara se charra aragonés. En catalán de Nonasp li dicen *burret*, denominación que en catalán s'aplica tamién a los blenidos d'augua salada.

## Distribución cheografica
Presenta una distribución tipicament circummediterrania, trobando-se en ríos y zonas humidas de tierras que rodeyan la Mar Mediterrania: val d'Ebro, Catalunya, Occitania, Suiza, Italia, Croacia, Montenegro, Albania, Grecia, Turquía, Siria, Chordania, Liban, Israel, Alcheria y Marruecos. Tamién se troba en Portugal.

En Aragón se puet u podeba trobar en los ríos Ebro (incluitos los entibos de Mequinenza y Ribarroya), Matarranya, Guadalop, Cinca, y los suyos afluents Guatizalema, Alcanadre, Flumen, Susía, Isuala y Vero. Tamién se troba en la Canal Imperial d'Aragón y la cequia de Pina d'Ebro.

## Conservación
Encara que globalment no ye en periglo de desaparición, en la val d'Ebro ye cada vegada mes escaso, trobando-se en pocos puestos.

Las accions humanas que amenazan la suya existencia son la destrucción de l'habitat, la extracción de gravas, la extracción d'augua, la canalización de los ríos, las entibas y la contaminación de los ríos que produce eutrofización

La conservación de *Salaria fluviatilis* influye en la conservación de *[[Margaritifera auricularia]]*, bivalvo d'augua dolza que presenta una etapa de lo suyo ciclo biolochico como parasito en las branquias d'este peix.

## Referencias

## Vinclos externos
Roger Federer

**Roger Federer**, naixiu de Basilea lo 8 d'agosto de 1981, ye un tenista suizo retirau d'a practica esportiva d'alto livel que ye considerau un d'os millors de toz los tiempos. Estió numero 1 en o ranking ATP, mientres 237 semanas de forma consecutiva, tamién tien 20 torneos de Grand Slam ganaus, cifra que lo ubica en o tercer puesto per palmarés, nomás superau per lo serbio Novak Djokovic y lo espanyol Rafael Nadal con 24 y 22 Grand Slams ganaus.

Federer estió un chugador versátil, capaz de ganar en tot tipo de pistas y superficies. La suya percepción d'o chuego, unida a la suya facilidat y elegancia lo fació un chugador muito popular entre toz los aficionaus d'o tenis. De choven  yera un chugador carente de autocontrol sobretot mientres la suya epoca de junior, posteriorment aconsiguió transformar la suya actitut en a pista pa acabar convertindo-se en un chugador  bienqueriu per la suya plasticidat tecnica y amabilidat en cheneral, preba d'ixo ye que estió premiau con o premio Stefan Edberg a la Deportividad en 13 ocasions.

## Títols
### Individuals
#### Ganaus (103)
{|
| valign=top width=33% align=left |

## Referencias

## Vinclos externos

* // Pachina web oficial de Roger Federer.
*  Perfil en a pachina web d'a ATP.
*  [Perfil esportivo en a pachina web oficial d'a [Federación Internacional de Tenis] (ITF)].
*  Perfil, imáchens y noticias en a pachina web oficial d'a Copa Davis.
Nuclio celular

O **nuclio celular** ye un organulo celular propio d'as celulas eucariotas con una membrana (membrana nucleyar) embolicando un espacio a on ye a cromatina con l'acido desoxirribonucleico dispersa u condensada en un liquido (nuclioplasma) chunto con o nucliolo. A función d'o nuclio ye dirichir l'actividat d'a celula con a información que contién en o suyo ADN.

Por un regular en una celula bi ha un solo nuclio, pero bi ha celulas con uns cuantos nuclios u celulas polinuclears, como as celulas musculars estriadas u bels protozous. Tamién bi ha celulas sin nuclio, como os globulos royos d'a mes gran part d'os mamiferos.

En as celulas animals o nuclio gosa ocupar una posición central; en as celulas vechetals moviu enta os cabos porque o centro ye ocupau por as vacuolas.

## Parz d'o nuclio
Las parz d'o nuclio son: membrana nucleyar, nuclioplasma, nucliolo y cromatina.

A membrana nucleyar ye formada por dos membranas, una d'interna y una d'externa conectada con o reticlo endoplasmatico rugoso. Un espacio intermembranoso desparte as dos membranas, que amés son travesadas por poros nucleyars. Os poros nucleyars permiten un intercambio de substancias entre o nuclio y o citoplasma.

O nuclioplasma ye un medio liquido acuoso a on se troban os atros components d'o nuclio. Ye a on se produz a replicación de l'ADN.

O nucliolo ye un corpusclo esferico que no se puet veyer que cuan a celula no ye dividindo-se. Intervién en a formación d'os ribosomas.

A cromatina ye formada por filamentos d'ADN asociaus a proteínas. Cuan a celula se ye dividindo os filamentos de cromatina se condensan formando cromosomas, pero cuan o nuclio no ye dividindo-se (nuclio interfasico), a cromatina ye dispersa.

## Vinclos externos
Hal Miller

**Harold Miller**, conoixiu artisticament como **Hal Miller**, naixiu de Harlem, Nueva York, (Estaus Unius) lo 25 d'agosto de 1935 y muerto en o mesmo puesto l'1 de chinero de 1997, estió un pintor, cantaire, poeta y actor estausunidense conoixiu mas que mas por a suya interpretación d'o personache humano *Gordon Robinson* en *[[Sesame Street]]* succedendo a Matt Robinson dende 1972 dica 1974, succedendo-le Roscoe Orman.

## Vinclos externos

*  Hal Miller en Internet Movie Database.
Jim Henson

**James Maury** "**Jim**" **Henson** naixiu de Greenville (Mississippi, (Estaus Unius) o 24 de setiembre de 1936 y muerto en Nueva York (Nueva York, Estaus Unius) o 16 de mayo de 1990, estió un actor, productor y director cinematografico estausunidense conoixiu mas que mas por estar o creayador de *[[The Muppets]]*.

Tamién ye conoixiu y estió premiau por as suyas partecipacions en os programas infantils *[[Sesame Street]]* y *[[The Muppet Show]]*, y en cintas como *[[The Muppet Movie]]*, *[[The Great Muppet Caper]]*, *[[The Dark Crystal]]* y *[[Labyrinth (cinta)|Labyrinth]]*.

## Vinclos externos

*  Jim Henson en Internet Movie Database.
Sean Hayes

**Sean Patrick Hayes**, naixito de Chicago, Illinois, en 1970 ye un actor estausunidense conoixito mas que mas por a suya interpretación en The Three Stooges.

## Vinclos externos
*  Sean Hayes en IMDb.
Larry David

**Lawrence Gene** "**Larry**" **David**, naixito de Brooklyn, New York, en 2 de chulio de 1947 ye un actor estausunidense conoixito mas que mas por a suya interpretación en *[[Curb Your Enthusiasm]]*.

## Vinclos externos
*  Larry David en IMDb.
Bailía de Cantaviella

La **Bailía de Cantaviella** estió una churisdicción territorial primero templera y dimpués hespitalera con seu en Cantaviella que incluyiba amés las localidaz de Mirambel, Tronchón, Villar Luengo, La Iglesuela, La Canyada de Benatanduz y La Cuba. Feba part de las Tres Bailías chunto con la Bailía de Castellot y la Bailía d'Aliaga, y perteneixioron a la Orden de lo Hespital dica principios de lo Sieglo XIX, cuan se produció la desamortización de Mendizábal y la Primera Guerra Carlista cambiando lo sistema politico.

La localidat de Cantaviella se convertió en propiedat de los hespitalers lo 10 de chunio de 1317. La Comanda de Cantaviella se convertió en bailía oficialment en l'anyo 1473.

Los templers de la Bailía de Cantaviella gosaban escribir los suyos documentos en latín medieval con elementos visibles en aragonés. En tiempos de los hespitalers se feba servir mes l'aragonés por escrito, y s'ha conservau un manuscrito con los Contos de lo Concello de Mirambel en aragonés, (encara que con las anotacions de dos bolsers en catalán.

## Referencias

## Bibliografía
*  Antonio Ubieto Arteta: *Historia de Aragón* *Divisiones Administrativas*, Anubar, 1983.
Ban Ki-Moon

**Ban Ki-moon** (en hangul: 반기문), naixito d'Eumseong, Corea d'o Sud, en 1944 ) ye un diplomatico sud-coreano, Secretario Cheneral d'as Nacions Unidas dende l'1 de chinero de 2007, substituyindo a Kofi Annan, dica o 31 d'aviento de 2016.

## Vinclos externos

*  Pachina en as Nacions Unidas adedicada a Ban Ki-moon.
Northern Calloway

**Northern James Calloway**, naixiu de Nueva York o 10 de setiembre de 1948 y muerto en Ossining o 9 de chinero de 1990, fue un actor estausunidense conoixiu mas que mas por a suya interpretación de *David* en *[[Sesame Street]]* dende 1971 dica 1989, poco antes de morir. Lo suyo personache en a serie no tenió continación.

## Vinclos externos
*  Northern Calloway en IMDb.
Willard Scott

**Willard Herman Scott, Jr.**, naixito en 1934 ye un escritor y actor estausunidense conoixito mas que mas por as suyas intervencions televisivas como metereologo en o programa The Today Show en a cadena NBC a mas de estar o creyador d'o personache Ronald McDonald.

## Referencias

## Vinclos externos
*  Willard Scott en IMDb.
Heinrich von Kleist

**Heinrich von Kleist** (**Heinrich Wilhelm von Kleist**), naixito de Frankfurt de l'Oder (Reino de Prusia) o 18 d'octubre de 1777 y muerto en Berlín (Reino de Prusia) o 21 de noviembre de 1811, estió un escritor, dramaturgo y poeta alemán d'o Romanticismo.

## Vinclos externos
Kofi Annan

**Kofi Atta Annan** naixiu de Kumasi, Ghana, l'8 d'abril de 1938 y muerto en Berna, Suiza o 18 d'agosto de 2018), mas conoixiu como **Kofi Annan**, estió un diplomatico ghanés que estió o seteno secretario cheneral d'as Nacions Unidas dende prencipios de 1997 dica zaguerias de 2006. En l'anyo 2001 estió premiau con o Premio Nobel d'a Paz chunto as Nacions Unidas.

Como secretario cheneral d'a ONU, Annan reformó a suya burocracia, treballó pa combatir lo VIH/sida (especialment en Africa) y lanzó lo Pacto Mundial d'a ONU. Estió criticau per no expandir lo Consello de Seguranza y enfrontinó criticas pa la suya renuncia dimpués d'una investigación sobre lo Programa Petroleo per Alimentos, pero estió exonerau de corrupción personal. En 2012, Annan estió lo Representant Especial conchunto d'a ONU–Liga Arabe pa Siria, pa aduyar a trobar una resolución a lo conflicto en curso allí. Annan renunció dimpués de frustrar-se con a falta de progreso d'a ONU respective a la resolución de conflictos.  En setiembre de 2016, Annan estió designau pa endrezar una comisión d'a ONU pa investigar la crisi de refuchiaus Ronhinyas de 2015.

Morió lo 18 d'agosto de 2018 y se le dió un funeral d'estau.

## Referencias

## Vinclos externos

*  Biografía de Kofi Annan, en a pachina web oficial d'o Premios Nobel.
Santiago Carrillo

**Santiago José Carrillo Solares**, naixito de Xixón o 18 de chinero de 1915, y muerto en Madrit, o 18 de setiembre de 2012, estió un politico espanyol que estió Secretario Cheneral d'o Partiu Comunista d'Espanya (PCE) dende 1960 dica 1982 amás d'estar un personache relevant mientres a Transición Espanyola y deputau en as Corz Chenerals espanyolas dende 1977 dica 1986.

## Bibliografía
*  Carrillo, Santiago: *Memorias*. Barcelona (1994), Editorial Planeta. 
*  Claudín, Fernando: *Crónica de un secretario general*. Barcelona (1983), Editorial Planeta. 
*  Claudín, Fernando: *Documentos de una divergencia comunista*. Barcelona (1978), El Viejo Topo. 
*  Diaz, José: *Tres años de lucha*. París (1974), Librairie du Globo.
*  Estruch, Joan: *Historia del PCE*. Barcelona (1978), El Viejo Topo.
*  Jackson, Gabriel: *La república Española y la Guerra Civil*. Barcelona (1985), Ediciones Orbis.
*  Thomas, Hugh: *La Guerra Civil Española*. París (1976), Ruedo Ibérico.
*  Tuñón de Lara, Manuel y Tusell, Javier: *La Guerra Civil...*. Madrid (1986), Historia 16.
*  Tusell, Javier. *Fascismo y Franquismo cara a cara*. Madrid (2004), Biblioteca Nueva.
*  Yagüe, María Eugenia: *Santiago Carrillo*. Madrid (1977), Cambio 16.
*  Gibson, Ian: *Paracuellos: Cómo fue*. Barcelona (1983), Plaza y Janés.

## Vinclos externos

*  Ficha en pachina web d'o Congreso d'os deputaus.

## Referencias
Recurso natural

**Recurso natural** ye tot lo que la humanidat puet obtener de la naturaleza pa satisfer las suyas necesidaz basicas y atras necesidaz que surten de lo suyos deseyos u apetencias.

A valgua economica d'un recurso natural varía d'acuerdo con a suya requesta, que depende d'os intereses y necesidaz d'os humans.

D'alcuerdo con la capacidat de recheneración d'un recurso a escala humana se clasifican en dos tipos: renovables y no renovables.

Los recursos no renovables son en cantidaz fixas en la crosta terrestre y se cheneran en procesos cheolochicos con duradas muito luengas (de escala cheolochica), y no se recheneran a escala humana. En son eixemplos los combustibles fósils (carbón, petrolio, gas natural) y los recursos minerals (fierro, aluminio, arambre, uranio). En relación a los recursos recursos minerals y combustibles fosils, a reserva ye a cantidat d'este recurso que se puet espleitar con rentablidat.

Los recursos renovables no los acotola l'actividat humana. En son eixempls claros la enerchía solar, los vientos y las olas.

Bels autors distinguen un tercer tipo, los recursos que la humanidat puet acotolar si bi n'ha sobreexplotación u un consumo que sobrepuye la suya capacidat de recheneración, que de feito ya ha esdeveniu en muitos casos. N'esta categoría son la pesca, las selvas, la biodiversidat, l'augua de los ríos y l'aire limpio, tradicionalment consideraus como recursos renovables.

## Bibliografía
*Diodora Calvo Aldea, Maria Teresa Molina Álvarez, Joaquín Salvachúa Rodríguez: *Ciencias de la tierra y medioambientales*. 2º Bachilleraro. 2010 McGrawHill.
André Sogliuzzo

**André Sogliuzzo**, naixito de Nueva York (Nueva York, Estaus Unius) o 10 d'agosto de 1966, ye un actor y actor de voz estausunidense, activo en o cine estausunidense dende meyatos d'os anyos 1990.

## Vinclos externos
*  ''André Sogliuzzo'' en IMDb.
Aristide Briand

**Aristide Briand**, naixito de Naoned (Loira Atlantica, Países d'a Loira, Bretanya, Francia) o 29 de marzo de 1862 y muerto en París (Isla de Francia) o 7 de marzo de 1932, estió un periodista y politico francés mientras a Tercera Republica Francesa, primer ministro de Francia cuantas vegatas dende l'anyo 1909 dica l'anyo 1929. Tamién ocupó cuantas vegatas cuantos ministerios dende 1908 dica 1929.

Antiparte, en 1926 recibió, conchuntament con l'alemán Gustav Stresemann, o Premio Nobel d'a Paz por a suya labor de reconciliación entre Francia y Alemanya, plasmata en os ditos Alcuerdos de Locarno de 1925. Estió tamién uno d'os impulsors d'a Sociedat de Nacions, encara que en primerías d'os anyos 1930 o suyo sistema s'esboldregó por a crisi economica chenerata por o crack de 1929 y por a puyata d'o faixismo en Italia y Alemanya.

## Vinclos externos
Supercopa d'Espanya de Basketbol

A **Supercopa d'Espanya** ye uno d'os títols prencipals d'o basketbol espanyol. Fue creyata en 2004 y chugan en ella cuatre equipos: o campión de l'ACB, o campión d'a Copa d'o Rei, o equipo con o millor participación en competicions europeas en o anyo anterior, y o equipo d'a ciudat organizadora.

## Historial




## Palmarés